CELEX: 32004R1140
Language: sk
Date: 2004-06-21 00:00:00
Title: Nariadenie Rady (ES) č. 1140/2004 z 21. júna 2004, ktorým sa pozastavujú všeobecné clá Spoločného colného sadzobníka na niektoré výrobky rybného hospodárstva s pôvodom v Ceute a Melille

23.6.2004   
            
            
               SK
            
            
               Úradný vestník Európskej únie
            
            
               L 222/1
            
         
      NARIADENIE RADY (ES) č. 1140/2004
   z 21. júna 2004,
   ktorým sa pozastavujú všeobecné clá Spoločného colného sadzobníka na niektoré výrobky rybného hospodárstva s pôvodom v Ceute a Melille
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 133,
   so zreteľom na návrh Komisie,
   keďže:
   
               (1)
            
            
               Nariadením (ES) č. 656/2000 (1) Rada otvorila nulové colné kvóty spoločenstva pre niektoré výrobky rybného hospodárstva s pôvodom v Ceute, ktoré sa skončili 31. decembra 2002.
            
         
               (2)
            
            
               V októbri 2002 Španielsko požiadalo o predĺženie platnosti kvót uvedených v nariadení (ES) č. 656/2000 a podložilo svoju požiadavku sociálnymi a hospodárskymi argumentmi o Ceute, poukazujúc na obmedzenia, ktoré existujú v jej hospodárstve, a na ťažkosti, ktorým čelí miestny rybný priemysel. Požiadavka je opodstatnená, keďže hospodárska situácia v Ceute si vyžaduje prijatie preferenčných opatrení s cieľom uľahčiť jej vývoz do spoločenstva.
            
         
               (3)
            
            
               Prijatím rozhodnutia Rady a Komisie 2000/204/ES, ESUO z 24. januára 2000 o uzavretí Euro-stredozemnej dohody o pridružení medzi európskymi spoločenstvami a ich členskými štátmi na jednej strane a Marockým kráľovstvom na druhej strane (2), spoločenstvo úplne pozastavilo dovozné clá Spoločného colného sadzobníka na široký sortiment výrobkov rybného hospodárstva s pôvodom v Maroku. Dovoz týchto výrobkov do spoločenstva nepodlieha žiadnym množstvovým obmedzeniam a ich sortiment je oveľa širší než sortiment výrobkov, na ktoré sa vzťahujú colné kvóty otvorené pre Ceutu. Vzhľadom na to, že Maroko obklopuje územie Ceuty a Melilly z vnútrozemskej strany, je vhodné zastaviť ďalšiu diskrimináciu a udeliť Ceute a Melille preferenčné zaobchádzanie pre rovnaký sortiment výrobkov rybného hospodárstva s cieľom zaručiť podobné obchodné možnosti a podporiť hospodársky rozvoj na týchto územiach.
            
         
               (4)
            
            
               Keďže dohoda o pridružení s Marokom nepredpokladá žiadne lehoty pre uplatňovanie preferenčného zaobchádzania pre výrobky rybného hospodárstva, žiadna lehota sa nezavádza ani v tomto nariadení.
            
         
               (5)
            
            
               Na účely možnosti využívania pozastavenia cla zavedeného týmto nariadením musia sa dodržať pravidlá o pôvode ustanovené v nariadení Rady (ES) č. 82/2001 z 5. decembra 2000 o definícii pojmu „výrobky s pôvodom“ a metód administratívnej spolupráce pri obchodovaní medzi colným územím spoločenstva a Ceutou a Melillou (3),
            
         PRIJALA TOTO NARIADENIE:
   Článok 1
   Všeobecné clá Spoločného colného sadzobníka na výrobky s pôvodom v Ceute a Melille, uvedené v prílohe, sa úplne pozastavujú.
   Článok 2
   Dôkaz o štatúte pôvodu výrobkov musí byť uvedený v súlade s nariadením Rady (ES) č. 82/2001.
   Článok 3
   Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Luxemburgu 21. júna 2004
      
         
            Za Radu
         
         
            predseda
         
         J. WALSH
         
      
   
   
      (1)  Ú. v. ES L 80, 31.3.2000, s. 5.
   
      (2)  Ú. v. ES L 70, 18.3.2000, s. 1.
   
      (3)  Ú. v. ES L 20, 20.1.2001, s. 1.
   
      PRÍLOHA
      Výrobky s pôvodom v Ceute a Melille, na ktoré sú všeobecné clá Spoločného colného sadzobníka úplne pozastavené
      
                  Kód KN
               
               
                  Opis
               
            
                  Kapitola 3
               
               
                  Ryby a kôrovce, mäkkýše a ostatné vodné bezstavovce
               
            
                   
               
               
                  Pripravené alebo konzervované ryby, vcelku alebo nakrájané na kusy, nie však pomleté
               
            
                  1604 11 00
               
               
                  Lososy
               
            
                  1604 12
               
               
                  Slede
               
            
                  1604 13
               
               
                  Sardinky, sardinelly, malé nórske sardinky alebo šproty
               
            
                  1604 14
               
               
                  Tuniaky, skipjack a bonito (Sarda spp.)
               
            
                  1604 15
               
               
                  Makrely
               
            
                  1604 16 00
               
               
                  Ančovičky
               
            
                  1604 19 10
               
               
                  Lososovité, iné ako losos
               
            
                  1604 19 31 až 1604 19 39
               
               
                  Ryby rodu Euthynnus, iné ako skipjack (Euthynnus pelamis, Katsuwonus pelamis)
               
            
                  1604 19 50
               
               
                  Ryby druhu Orcynopsis unicolor
                  
               
            
                  1604 19 91 až 1604 19 98
               
               
                  Ostatné ryby
               
            
                   
               
               
                  Ostatné pripravené alebo konzervované ryby:
               
            
                  1604 20 05
               
               
                  Prípravky zo surimi
               
            
                  1604 20 10
               
               
                  – lososa
               
            
                  1604 20 30
               
               
                  – lososovitých, iných ako losos
               
            
                  1604 20 40
               
               
                  – ančovičiek
               
            
                  1604 20 50
               
               
                  – sardiniek, bonita, makrel druhov Scomber scombrus a Scomber japonicus; ryby druhov Orcynopsis unicolor
                  
               
            
                  1604 20 70
               
               
                  – tuniakov, skipjack alebo iných rýb rodu Euthynnus
                  
               
            
                  1604 20 90
               
               
                  – ostatných rýb
               
            
                   
               
               
                  Kaviár a kaviárové náhradky pripravené z rybích ikier
               
            
                  1604 30
               
               
                  Kaviár a kaviárové náhradky
               
            
                   
               
               
                  Kôrovce, mäkkýše a ostatné vodné bezstavovce, pripravené alebo konzervované
               
            
                  1605 10 00
               
               
                  Kraby
               
            
                  1605 20
               
               
                  Krevety
               
            
                  1605 30
               
               
                  Homáre
               
            
                  1605 40 00
               
               
                  Ostatné kôrovce
               
            
                  1605 90 11
               
               
                  Škľabky (Mytilus spp., Perna spp.) vo vzduchotesných nádobách
               
            
                  1605 90 19
               
               
                  Ostatné škľabky
               
            
                  1605 90 30
               
               
                  Ostatné mäkkýše